ગાંધીનગર જિલ્લાના રાંધેજા રહેતો નરેશ અમરત પરમાર આવાસ યોજનાના કામ કરતો હોઇ અને સરકારી નોકરીઓ અપાવતો હોઇ ગાંધીનગરમાં રહેતા તેના મિત્રની પત્નિને પણ નોકરી અપાવવાની લાલચ આપી હતી. તા.૨૭ ડિસેમ્બર ૨૦૧૭ ના રોજ સાહેબ સાથે મિટીંગ કરવા આવવુ પડશે તેમ કહી પોતાની વર્ના ગાડી નં.જીજે.૦૯.એમ.૮૧૭૫માં મિત્રની પત્નિને બેસાડી તાજપુરકૂઇ નજીકની હોટલ પંજાબ ગ્રીન ખાતે આપણે અહીંયા ચા,પાણી કરી સાહેબ સાથે મિટીંગનું આયોજન અહીં જ કરીએ તેમ કહી રૂમ બુક કરાવ્યો હતો. રૂમમાં બેઠા બાદ રાંધેજાના શખ્સે ચામાં કેફી પદાર્થ ભેળવી મિત્રની પત્નિ બેહોશ થતા તેની ઉપર બળાત્કાર ગુજાર્યો હતો.